als_Latn dik_Latn sag_Latn
Martiri i librit - Nga Ahmet Selmani
Ngjarja e kobshme që ndodhi këto ditë në fshatin Nikushtak të Kumanovës, kur djaloshi tetëvjeçar, Almir Zendeli u mbyt në ujërat e lumit që kishte vërshuar, sakaq i tronditi të gjithë ata që e njihnin dhe që s’e njihnin. Kjo u bë aq më e pazakontë atëherë kur u mor vesh se ai nuk vdiq aq thjesht, siç mund të paramendohet, por me një synim të lartë. E vërteta është se ai vrapoi shpejt e shpejt për t’u kthyer deri në shtëpi dhe për ta marrë librin që e kishte harruar. Por fati e tradhtoi te lumi i fshatit. Ndonëse para çastit fatal i pa me sytë e tij valët e rrëmbyera, ai prapë nuk u zmbraps asnjë hap, por rrezikoi që t’i kaptonte ato për ta marrë librin e harruar dhe për t’u kthyer rishtazi në shkollë pranë shokëve e shoqeve.
Në të vërtetë, kjo dëshmon qartë se dashuria për librin ishte shumë më e fuqishme sesa frika nga valët që mund ta rrëmbenin. Kështu, ndodhi më e keqja që mund të përfytyrohej; ai vdiq si një martir i librit, i shkollës, i diturisë. Është tepër tragjike kur shuhet një jetë aq e njomë si kjo e djaloshit në fjalë që kishte ëndrrat e tij për mësimin dhe shkollën. Me një fjalë, në atë çast gjithçka morin kuptimin e sakrificës, për ta shndërruar tragjedinë e tij në një mrekulli të paparë.
Themi kështu për arsye se sot, kur shumë e shumë nxënës të tjerë flasin me përbuzje për librin dhe shkollën, ai u tregua si një shembull i rrallë, mbase edhe i pakundshok, sesi duhet të çmohen ato. Po ashtu, vlen të përmendet fakti se, derisa një numër moshatarësh të tij vdesin me thika në duar duke e sulmuar njëri-tjetrin në oborret e shkollave ose në rrugë, ky u vetëflijua për librin që e donte jashtëzakonisht shumë.
Duket tepër e pabesueshme, por e vërtetë; edhe një fëmijë aq i njomë e sakrifikoi jetën pikërisht për librin. Me këtë akt ai u bë legjendë e martirizimit, për t’ua përcjellë një mesazh shumë të dhimbshëm dhe krenar njëkohësisht jo vetëm nxënësve të shkollës ku mësoi, por aq më tepër edhe arsimtarëve dhe të gjithë të tjerëve.
Prandaj, rasti i këtillë rrëqethës meriton t’i kushtohet më tepër vëmendje, reflektim dhe perceptim. Thjesht, nxënësi Almir Zendeli që vajti në amshim, tani meriton të mbetet më tepër se një kujtim tragjik. Ai e vulosi fatin e vet për të mbetur si një mburrje dhe krenari e vërtetë. Emri i tij meriton të lartësohet, të shërbejë si shembull, ose ta mbajë së paku grupi letrar i shkollës ku mësoi, ose një klub sportiv në kuadër të shkollës, ose të bëhet diçka tjetër për nder të tij. Është e dhimbshme dhe tronditëse për familjarët dhe për ata që e patën pranë në bangat e shkollës, por, gjithsesi, atij patjetër i takon edhe lavdia si një martir i librit dhe i shkollës!
Dyshime dhe prova ku një qytetar i Maqedonisë ka tre numra amzëNënkryetarja e LSDM-së,Frosina Remenski në intervistën javore për Radion “Evropa e Lirë” ka deklaruar se disponojn me prova se një qytetar i Maqedonisë ka më ...
- Gostivar, zbulohet një operator ilegal i telefonisë celulare (VIDEO)
- Mbledhja e qeverive shqiptare, Shkupi dhe Presheva me porosi
- Dokumenti që dëshmon komisionin për stemën me Musa Xhaferin dhe Abdilaqim Ademin
- Incident në ndeshjen Apolonia-Tirana, portieri serb i merr nga dora flamurin shqiptar një tifozi
- EVN pas lajmit të INA korrigjon skandalin me faturën prej mbi 53 mijë euro
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Çfarë duhet të bëjnë shqiptarët në krizën aktuale në Maqedoni (10)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
- Opozita maqedonase si duket po kalkulon me "bombat" për shqiptarët (6)
- Thaçi: Betohem me vdekje se nuk ka dosje kriminale për PDSH-në (VIDEO) (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn